Jesus lever, Graven brast


Note
Følgende salmer bruger samme melodi: 
Beder, og I skulle få
Jesus, som iblandt os står
Søndag er vor Herres dag
Herre Jesus, vi er her
Lover Herren! Han er nær

Teksten
Jesus lever, Graven brast, 
Han stod op med Guddoms-Vælde! 
Trøsten nu er klippefast, 
At Hans Kors og Død skal giælde! 
Lynet blinked, Jorden bæved, 
Seierrig sig Jesus hæved! 

For os Alle Jesus vandt, 
Vores Liv er Heltens Seier, 
Lyset Mørkheds Fyrste bandt, 
Fri er den, som Herren eier, 
Aaben har vi Himlen fundet, 
Jesus vandt og vi har vundet!

no:Jesus lever, graven brast
sv:Jesus lever, graven brast

Salmer
N.F.S. Grundtvig forfatter
Johan Nordahl Brun forfatter
Johann Rudolph Ahle komponist